Konsertti- ja kongressitalo Mikaeli - Suomen kiinnostavin tapahtumatalo

Mimmit: Puhuri - koko perheen joulukonsertti
2023-11-19 15:00 - 17:00 (Europe/Helsinki)
Mimmit- yhtyeen ”Puhuri” – konsertti johdattaa kuuntelijat joulun tunnelmaan ja valkoisten lumihankien keskelle. Konsertissa kuullaan ihan uusia talvi- ja jouluaiheisia sekä kaikille tuttuja lauluja. Tutut joululaulut ovat saaneet jännittävät sovitukset, mukana ovat mm. Kulkuset, Porsaita äidin oomme kaikki ja Soihdut sammuu.
Puhuri- konsertit saivat joulukuussa 2022 hurjan suosion ja kaikki konsertit olivat loppuunmyytyjä. Tunnelma konserteissa oli ikimuistoinen, niin lapset kuin aikuiset lauloivat innokkaasti mukana. Puhurista tulee taatusti perheiden jouluperinne!
Puhuri -konsertissa yhdistyvät mukaansatempaava musiikki, vauhdikkaat tanssit, värikkäät tausta-animaatiot, pöytäteatteri ja hauska tarina. Laulujen avulla lavalle rakentuu kaunis talvinen ja jouluinen maisema. Mimmipussista löytyy yllätyksiä. Pussi avautuu laulun ja leikin avulla jos avautuu, riippuu millä tuulella Mimmipussi on…
Konsertti on vuorovaikutteinen: lapset ja aikuiset pääsevät mukaan leikkimään, tanssimaan ja laulamaan!
Puhuri- levy ilmestyi marraskuun lopussa 2022 ja se sai heti hyvin innostuneen vastaanoton sekä Mimmit- faneilta että kritiikeissä. Helsingin Sanomat nosti levyn näkyvästi esille joululevyjä esittelevässä artikkelissaan.
Mimmit on yksi Suomen tunnetuimmista lastenmusiikkiyhtyeistä. Mimmit ovat tehneet yli 850 konserttia Suomessa ja ulkomailla ja julkaisseet kahdeksan levyä suomeksi ja yhden ruotsiksi. ”Ystävyys” -levy valittiin vuoden lastenlevyksi 2017 ja Mimmien Pauski vuoden lastenmusiikin tekijäksi 2022. Mimmit-musiikkivideoita on katsottu Youtubessa jo yli 13 miljoonaa kertaa!
Mimmit:
Pauliina Lerche – laulu, harmonikka, kantele
Hannamari Vallila – laulu, viulu, melodika
Anssi Salminen/Mikko Malmivaara – kitara, taustalaulu
Juha Kujanpää – piano
Antti Halmetoja/Luis Herrero – basso, taustalaulu
Liput 17,50€
Konsertin kesto noin 1 tunti, ei väliaikaa
Narikka on ilmainen!

Kummeli-Show -Ensimmäinen jäähyväiskiertue (esityksen kesto muuttunut)
2023-11-18 19:00
Maan kovin koomikkoryhmä Kummeli on lähdössä jälleen kiertueelle. Edellinen kiertue tehtiin 12 vuotta sitten. Tämän kertaiselle kiertueelle on annettu nimeksi Ensimmäinen Jäähyväiskiertue.
Kummeli on koomikkoryhmä, joka ei liiemmin esittelyjä kaipaa. Tämä hulvaton poppoo on naurattanut itsensä suomalaisten sydämiin 1990-luvun alkupuolelta lähtien, kun Kummeli-sketsiohjelma alkoi TV2:ssa. Kummelista on 25 vuodessa tullut maamme sketsiviihde-ikoni, jonka hokemat ja hahmot tunnetaan kaikkialla.
Alkuperäisen Kummeli-ryhmän – Heikki Silvennoisen, Timo Kahilaisen, Heikki Helan ja Olli Keskisen lisäksi estradilla nähdään myös Kummeli esittää: Kontio & Parmas -tv-sarjasta tuttu entinen patologi, Valkeakosken terveyskeskuksen ronski ylilääkäri Sirkka (Kaisa Hela).
HUOM! Esityksen kesto muuttunut. Esitys kestää väliaikoineen noin 2h 15min.
Liput:
Peruslippu: 44,50 €
Ryhmät, min 15 hlöä: 42,50 €
Dinner & Show liput, min 4 henkilön ryhmät: 80 €/hlö, sis. naulakkomaksun
Kattaus klo 17
Dinner & Show liput, min 20 henkilön ryhmät: 75 €/hlö, sis. naulakkomaksun
Kattaus klo 17

Dinner & Show -pakettien myynti päättyy 11.11.
Juomien tilaukset ja erityisruokavalioiden ilmoitukset: henrik@serviini.fi
Ravintola Serviini on kaikkiin lipun varanneihin yhteydessä pari päivää ennen konserttia mm. juomatilausten, jos ei tilauksia ole ennen tätä tullut.
Pöytävaraukset tehdään automaattisesti lipputilausten perusteella.
Oikeudet muutoksiin pidätetään.
Kummeli-show pikkujoulumenu
Raikkaita Provencen salaatteja ja miniluumutomaattia
Talon salaatinkastiketta
Marinoitua minttu-melonisalaattia
Paahdettua punajuurta, vuohenjuustoa ja hunaja- pähkinöitä
Perinteistä metsäsienisalaattia
Savumuikkuja
Loimulohta ja piparjuurikastiketta
Kevyesti savustettua possunpaistia
Kermaista paistinkastiketta
Juures-perunagratiinia
Kirsikka-vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi

Mikkelin kaupunginorkesteri: SODAN SOUTUMIES
2023-11-17 19:00
Atso Almila, kapellimestari
Ville Rusanen, baritoni
Yhteistyössä Kuopion kaupunginorkesterin kanssa
Franz Berwald: Kuningatar Golconda
Sofia Kiviniemi: from -21 to +35
Gabriel Kivivuori Sereno: La pájara
Atso Almila: Sodan soutumies
Sodan soutumies on alun perin syntynyt kun Atso Almilalta tilattiin Ruotsinsalmen taistelun 230-vuotistapahtumaan teos Kymi Sinfoniettalle ja baritonisolistille. Tilauksen teki Kymijoen Lohisoitto. Almila on myös itse kirjoittanut teoksen libreton mm. sotahistorioitsija, professori Jussi T. Lappalaisen avustuksella. Almila halusi sittemmin laajentaa teoksen orkesterikokoonpanon sinfoniaorkesterin mittoihin sekä lisätä dramaattista materiaalia sotakohtauksiin. Tämä uudistettu versio kuullaan tässä konsertissa.
Almila halusi kuvata sotaa yksittäisen sodan soutumiehen, Antin, näkökulmasta; miten hän näkee St. Nikolain uppoavan 400 miestä mukanaan, koska 24-vuotias brittikapteeni Marshall ei suostunut antautumaan. Myös Antin oma laiva Starkotter saa osuman ja Antti hukkuu, laulaen nyt haamuna menneisyydestä tarinansa sodan järjettömyydestä ja yli kymmenestätuhannesta vainajasta Ruotsinsalmen pohjassa.
Kesäkuussa 70 vuotta täyttänyt Almila toteaa omien vuosiensa lisääntyessä mielellään nostavansa esiin teoksia Berwaldilta, Pohjoismaiden merkittävimmältä sinfonikolta ennen Sibeliusta. Almilan uran kaari on pitkä myös pedagogiikan saralla, minkä vuoksi hän on halunnut tuoda esiin myös nuoria säveltäjiä: ”Olen useamman kerran ollut tuomarina nuorten säveltäjien Klami-kilpailussa, ja nostan nyt viime vuoden marraskuun finaalista esiin kaksi vanhempien sarjan voittajateosta.”
LIPUT (Mikaelin konsertti): 30 € / 27 € / 12 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri yhteistyössä Kuopion kaupunginorkesterin kanssa

JARKKO TAMMINEN SHOW
2023-11-16 19:00
”Suurempi, viihdyttävämpi ja hauskempi kuin ikinä. Sellainen on syksyllä 2023 Suomen suurimmille konserttiareenoille saapuva Jarkko Tamminen Show, joka tuo yleisön eteen yli 30 ikonista imitaatiohahmoa. Parituntisen esityksen aikana Jarkon esittäminä estradille pääsevät esimerkiksi Sauli Niinistö, Kaija Koo, Antti Tuisku, Lauri Tähkä ja Donald Trump.
Kyseessä on ajankohtaisia aiheita kekseliäästi käsittelevä suurproduktio, jonka isolla lavalla nähdään myös nelihenkinen livebändi sekä huipputanssijat Marko Keränen, Saana Akiola, Anssi Heikkilä ja Ansku Bergström. Jarkko Tamminen Show on ensiluokkaisesta imitaatiosta, sketsiviihteestä, parodiahahmoista, tanssista ja musiikista koostuva live-spektaakkeli, jossa on suuren maailman show-tunnelmaa. Tule, naura, hämmästy ja riemastu.”
Esityksen kesto: noin 2h 15 min sis. väliajan. Väliaika noin 25 min
Suositusikäraja: 16 vuotta
Liput:
A-kategoria 59,50€
B-kategoria 49,50€
C-kategoria 39,50€
Pyörätuolipaikat 39,50€
Pyörätuoliavustajat aina ilmaiseksi samalla lipulla
Ryhmälippu (yli 20 hlö ryhmä): 54,50€

PERUTTU / Aikakone – 30 vuotta
2023-11-11 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.11.2023 mennessä.

——–
AIKAKONEEN 30-VUOTTA KAIKKI HITIT
Jo vuosikymmenet ihmisiä tanssittanut Aikakone-yhtye juhlii 30-vuotis synttäreitään juhlakiertueella tulevana syksynä.
Aikakone on yksi Suomen tunnetuimmista popmusiikin ilmiöistä. Yhtye aloitti toimintansa vuonna 1993 ja vuonna 1995 se julkaisi debyyttialbuminsa “Tähtikaaren taa”, joka myi triplaplatinaa. Levy sisälsi yhtyeen läpimurtokappaleen “Odota”. Tämän jälkeen yhtye nousi suureen suosioon ja hittejä alettiin tehtailla kiihtyvään tahtiin. Seuraava levy sisälsi muunmuassa klassikot “Nti Groove” ja “Keltainen”. Aikakone on vuosien saatossa lunastanut paikan ihmisten sydämissä ja radioiden soittolistoilla.
Tänä päivänä Aikakone keikkailee ahkerasti ympäri Suomea ja luvassa on syksyllä käynnistyvä 30-vuotisjuhlakiertue. Lavalla nähdään yhtyeen ydinkokoonpano, johon kuuluu Maki, Sani ja Alex. Myös uutta musiikkia on tulossa. Lisätietoa juhlakiertueesta ja uudesta musiikista julkaistaan Aikakoneen sosiaalisessa mediassa.
Kesto noin 60min. Ei väliaikaa.
Liput 38,50 €

MUUKALAISIA YÖSSÄ -Musikaali Frank Sinatrasta ja Ava Gardnerista / SIIRTYY
2023-11-10 19:00
Tapahtuma siirtyy. Uusi ajankohta on 13.4.2024 kello 18:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 30.11.2023 mennessä.

MUUKALAISIA YÖSSÄ –
Musikaali Frank Sinatrasta ja Ava Gardnerista
Muukalaisia Yössä kertoo kahden Hollywood-tähden elämästä ja rakkaudesta, josta ei puuttunut intohimoa, mustasukkaisuutta ja suurta draamaa.
Frank Sinatra (1915-1998) oli yhdysvaltalainen laulaja ja elokuvanäyttelijä. Hänestä tuli 1940-luvulla teinityttöjen suuresti ihannoima laulaja. Hänellä oli useita menestyskappaleita, joista tunnetuimpia ovat My Way, Strangers in the Night, Fly Me to the Moon ja New York, New York. Sinatralla väitettiin olleen hyvät suhteet mafiaan, mikä olisi edesauttanut hänen uraansa.
Ava Gardner (1922-1990) oli yhdysvaltalainen näyttelijätär ja palvottu kaunotar. Hänen tunnetuimpia elokuviaan 1950-luvulla olivat Kilimanjaron lumet, Mogambo ja Paljasjalkakreivitär.
Frank iski silmänsä Avaan, joka tuntui vaaralliselta seikkailulta. Ava oli huikentelevainen nainen, joka halusi kaiken sujuvan omilla ehdoillaan. He rakastuivat palavasti toisiinsa ja heidät vihittiin vuonna 1951. Toimittajat olivat jatkuvasti heidän kintereillään tekemässä skandaalinkäryisiä juttuja. Pian alkoi myös kilpailu siitä, kumman tähti loisti kirkkaammin. Esityksessä seurataan, miten myrskyisä rakkaus vaikutti Sinatran ja Gardnerin uraan ja ihmissuhteisiin.
Musikaali vie upeaan hollywood-tunnelmaan, glamourin ja ganstereiden maailmaan. Frank Sinatraa esittää loistavaääninen tangokuningas Tommi Soidinmäki. Ava Gardnerin roolissa häikäisee useita musikaaleja tähdittänyt Elisa Lairikko.
Liput:
Normaali: 43€
Eläkeläinen: 39€
Opiskelija, työtön, lapsi: 33€
Ryhmä yli 20 henkeä: 41€
Ryhmä yli 40 henkeä: 40€
Eläkeläisryhmä yli 20 henkeä: 37€
Järj. Suomen Musiikkiteatteri

Mikkelin kaupunginorkesteri: ESTRADILLA MUSIIKKIOPISTON SOLISTIT
2023-11-09 18:00
Jyrki Lasonpalo, kapellimestari
Mikkelin musiikkiopiston solistit
Perinteikäs Mikkelin musiikkiopiston ja kaupunginorkesterin yhteiskonsertti marssittaa lavalle musiikkiopiston opiskelijoita esiintymään yhdessä ammattilaisten kanssa. Konsertti on monen nuoren musiikin harrastajan vuoden kohokohta ja mahdollisuus kartuttaa kokemusta esiintymällä Mikaelin isolla lavalla. Mikkelin Musiikkiopisto on jo yli 60 vuoden ajan tarjonnut laadukasta opetusta monissa eri instrumenteissa ja musiikkityyleissä. Konsertissa saadaan osoitus Mikkelin musiikkitoimijoiden monipuolisesta osaamisesta ja raja-aidat kaatavasta yhteistyöstä.
Konsertin johtaa kapellimestarin roolissa Jyrki Lasonpalo, jota normaalisti nähdään orkesterin konserttimestarin paikalla. Jyrki on johtanut konsertin jo yli kymmenen vuoden ajan.
LIPUT: 21 € / 19 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Kirjanmerkit 2023 – Rakkaudesta kirjallisuuteen
2023-11-07 18:30
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita:
Katja Kettu, Sirpa Kähkönen, Satu Rämö, Arttu Tuominen, Kjell Westö ja Hannu Lahtonen.
Iltaa isännöi Erkki Liikanen.
Illan ohjelma:
Klo 17.00
Mikaeli ja kirjanmyynti avataan
Klo 17.30
Kirjailijat myös kirjanostajien ja muiden tavattavissa.
Klo 18.30
Satu Rämö – Jakob
Kjell Westö – Molly&Henry
Sirpa Kähkönen – 36 uurnaa, väärässä olemisen historia
Klo 19.15
30 minuutin väliaika, kirjakauppa ja ravintola avoinna
Klo 19.45
Arttu Tuominen – Vapahtaja
Katja Kettu – Erään kissan tutkimuksia
Kalevi Aho ja Hannu Lahtonen – Maailma on musiikissa, Kalevi Ahon elämää ja tekoja
Klo 20.30
Lopuksi Mikkelin kaupunginorkesteri soittaa Kalevi Ahon harmonikkakonserton, solistina Janne Valkeajoki
Klo 21.00
Tilaisuus päättyy, kirjakauppa avoinna
Lämpimästi tervetuloa!
Lipun hinta 16,50 €
Järjestäjät: Mikkelin Mikaeli ja Suomalainen kirjakauppa

Mustalaisruhtinatar-operetti
2023-11-04 14:00 - 17:00
Emmerich Kalmanin huippusuosittu operetti Mustalaisruhtinatar Mikkelin Mikaelissa huippusolisteilla. Pääroolissa Sylva Varescuna upea Angelika Klas ja ruhtinas Edwinin roolissa Pentti Hietanen.
Tervetuloa operetin hersyvään ja kuplivaan maailmaan!
Kesto noin 2,5 tuntia väliaikoineen.
Liput:
Peruslippu 39,50 €
Eläkeläinen 34,50 €
Järjestäjä: Kevyttä Klassista ry
HUOM! VÄLIAIKAVARAUKSET ON TÄYNNÄ TÄHÄN ESITYKSEEN!

Lasse Hoikka & Souvarit: 45 vuotta -juhlakonsertti
2023-11-02 19:00
Tänä vuonna tulee kuluneeksi 45 vuotta siitä, kun Lasse Hoikka perusti legendaarisen Lasse Hoikka & Souvarit -yhtyeen Rovaniemellä.
Juhlan kunniaksi yhtye lähtee mittavalle 16 konserttia käsittävälle Lasse Hoikka & Souvarit 45 vuotta -juhlakiertueelle lokakuussa 2023. Kiertue käynnistyy Raumalta 13.10. ja päättyy Kempeleelle 5.12.
– Odotamme innolla syksyllä alkavaa suurta konserttikiertuetta. Konsertissa tullaan kuulemaan kappaleita vuosilta 1980 – 2022. Olemme levyttäneet 600 kappaletta, joten helppoa konserttiohjelmiston kokoaminen ei tule olemaan, mutta onneksi on mistä valita, kertoo Lasse Hoikka.
45 vuotta yleisöä viihdyttänyt Lasse Hoikka & Souvarit teki ensimmäisen keikkansa vuonna 1978 Muurolan kesälavalla, lähellä Rovaniemeä. Sen jälkeen keikkoja on ehtinyt kertymään useita tuhansia ja keikkakilometrejä mittaillaan miljoonissa.
– 45 vuotta esiintymistä on pitkä aika. Ajatus herättää kiitollisia tunteita, että näin pitkään on saanut tehdä keikkaa. Tanssikansa käy vielä tansseissa ja toivottavasti se perinne jatkuu vielä pitkään. Tälläinen suomalainen paritanssikulttuuri on kuitenkin ainutlaatuista koko maailmassa, joten pidetään siitä hyvää huolta, Lasse Hoikka toteaa.
Konsertin kesto 2,5 h väliajan kanssa. Ei ikärajaa.
Liput:
Pääsylippu 59,90 € (sisältää Souvareitten erikoissinglen)
Pääsylippu 49,90 €
Ryhmälippu väh. 10hlöä, 44,91 € riviltä 11 alkaen
Konsertin järjestää Gramofoni Oy

HEVISAURUS
2023-10-29 15:00 - 17:00
Viiden dinosauruksen muodostama lasten suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs lastenheviyhtye on julkaissut kotimaassa kahdeksan studioalbumia. Hevisaurus on voittanut parhaan lastenmusiikin Emman kahdesti.
Konsertin kesto noin 60min, ei väliaikaa.
Liput:
Peruslippu 28,00 €
Perhelippu 4hlö 94,60 €
Perhelippu 5hlö 114,50 €
Ryhmälippu min 10hlöä 25,00€ / lippu

Anna Eriksson - Tikaritaivas
2023-10-28 19:00
Anna Eriksson uskomaton Tikaritaivas-konsertti yhdistää Erikssonin ja pianisti Mikko Mäkisen yhteistyön ainutlaatuisella tavalla.
Konsertti perustuu Anna Erikssonin uran tunnetuimpiin lauluihin ja sekä taiteilijan voimakkaisiin tulkintoihin maailman klassikoista.
https://www.facebook.com/annaerikssonmusic
Kesto n. 1 h 20 min, ei väliaikaa
Liput:
Peruslippu 36,50 €
Ryhmälippu min 10hlöä 35,00€ / lippu

Jarkko Ahola - Klassikko-konserttisalikiertue
2023-10-27 19:00
JARKKO AHOLA KONSERTTISALIKIERTUEELLE KLASSIKKOBIISIEN KANSSA
Loppuvuodesta Nokia Arenan yhdessä Waltteri Torikan kanssa valtaava rocktenori Jarkko Ahola lähtee syyskuussa yhdeksän konserttia sisältävälle Klassikko-konserttisalikiertueelle. Lauantaina 30. syyskuuta Hyvinkääsalista käynnistyvä kiertue vierailee Kuopiossa, Porissa, Helsingissä, Turussa, Mikkelissä, Lahdessa, Oulussa ja Jyväskylässä.
– Klassikko. Sana, joka herättää kunnioitusta. Unohdettu klassikko. Ehkä vielä enemmän. Luottobändini kanssa palaamme syksyllä konserttisaleihin ja teemme kunniaa valikoiduille kappaleille. Kuten aina, lisäämme mukaan ripauksen itsestämme ja tartumme hetkeen, mikä tekee jokaisesta illasta erityisen, Jarkko Ahola kertoo.
Jarkko Ahola tuli tunnetuksi Teräsbetonin laulaja-basistina ja biisinkirjoittajana. Hänen ensimmäinen sooloalbuminsa Ave Maria – Joulun klassikot (2012) on myynyt tuplaplatinaa. Sitä seuranneet levyt Suojelusenkeli – Joulun klassikot 2 (2014) ja Romanssi (2016) ovat ylittäneet platina- ja kultarajan. Rocktenorin omia biisejä sisältävä albumi Mä tuun suo luo (2018) ja pääosin cover-kappaleita sisältänyt Metallisydän menivät molemmat virallisen albumilistan kärkipäähän, sijoille 2 ja 6.
Kesto: noin 2h-2,5h (sis. väliajan)
Liput:
Peruslippu 38,50 €
Show & Dinner 84,50 €
SHOW & DINNER- PAKETTI:
Ruokailu klo 17.30 alkaen
Esitys klo 19
Menu
Bufeesta
Alkuruoat
Raikkaita salaatteja
Marinoitua punasipulia
Paahdettua tomaattia
Grillattua artisokkaa
Sitruunamaustettuja oliiveja
Leipäkrutonkeja
Paahdettuja siemeniä ja pähkinöitä
Katkarapuja
Savulohta ja Dijon- kastiketta
Pääruokana
Grillikanaa Arrabiatta
Possunposkia BBQ
Paahdettuja perunoita ja kauden kasviksia
Jälkiruoka
Kirsikka- vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi
Seuraa Jarkko Aholaa somessa:
Facebook
Instagram
YouTube
www.jahola.com
www.warnermusic.fi/jarkkoahola
Järjestäjä Warner Music Live

Lauluyhtye Rajaton - Rajaton syksy
2023-10-26 19:00
Rajaton on Suomen tunnetuin ja pitkäikäisin a cappella -yhtye, joka tunnetaan erityisesti kekseliäästä ohjelmistostaan ja teknisestä taituruudestaan. Lauluyhtye on kysytty esiintyjä maailmalla, ja yhtye konsertoikin tiuhaan Suomen rajojen ulkopuolella. Yhtyeen joulukonsertit ovat suurelle yleisölle tuttuja, mutta syksyisissä tunnelmissa yhtyettä kuullaan harvemmin täällä kotimaassa.
Rajaton Syksy -konserteissa kuullaan yhtyeen uran varrelta poimittuja yleisön suosikkikappaleita sekä aivan uusia sävellyksiä.
Tervetuloa konserttiin – ääni on Rajaton!
Konsertin kesto noin 2h, sis. väliajan.
Rajaton:
Essi Wuorela
Aili Ikonen
Soila Sariola
Ahti Paunu
Jussi Chydenius
Liput:
Peruslippu 38,50 €

Ismo Leikola - Sanomista K-18
2023-10-25 19:00
Naurunyörit ratkeavat tulevana syksynä, kun Ismo vyöryy Suomeen uuden settinsä kera! Tuttuun tapaan Ismo pistää yleisön nauramaan, ajattelemaan, oivaltamaan, yllyttämään ja välillä hiukan punastumaankin…
”Sanomista” on uusi koko illan stand -up show, jossa ei sanoja säästellä. Maailmaa ja ihmiseloa tarkastellaan haukansilmällä ja ydinfyysikon analyyttisyydellä – Ismon uuden elämäntilanteen kautta.
Esityksen kesto n. 2h- 2,5h, sis. väliajan.
Liput:
Peruslippu 39,50€
Eläk, opisk, työtön 36,00€
Show & Dinner 85,50 €
SHOW & DINNER- PAKETTI:
Ruokailu klo 17.30 alkaen
Esitys klo 19
Menu
Bufeesta
Alkuruoat
Raikkaita salaatteja
Marinoitua punasipulia
Paahdettua tomaattia
Grillattua artisokkaa
Sitruunamaustettuja oliiveja
Leipäkrutonkeja
Paahdettuja siemeniä ja pähkinöitä
Katkarapuja
Savulohta ja Dijon- kastiketta
Pääruokana
Grillikanaa Arrabiatta
Possunposkia BBQ
Paahdettuja perunoita ja kauden kasviksia
Jälkiruoka
Kirsikka- vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi
Ikäraja:
K-18
Tuotanto:
W&T Comedy

The Ukrainian Ballet of Peace - JOUTSENLAMPI
2023-10-23 19:00
The Ukrainian Ballet of Peace – JOUTSENLAMPI
HUIKEAN YLEISÖ- JA ARVOSTELUMENESTYKSEN VIIME SYKSYNÄ SAAVUTTANUT UKRAINALAINEN BALETTIPRODUKTIO PALAA SUOMEEN LOKAKUUSSA 2023!
Yleisön toivomuksesta ja viime syksyisen menestyksen siivittämänä klassinen Joutsenlampi-baletti palaa Suomeen lokakuussa 2023. Paikkakuntia on tällä kertaa kymmenen, esityksiä yksitoista.
Suomalaisilla on tilaisuus nauttia huipputason baletista Lappeenrannassa 13. päivä, Kotkassa 14. päivä, Helsingissä 15. päivä, Hyvinkäällä 16. päivä, Turussa 17. päivä, Hämeenlinnassa 18. päivä, Jyväskylässä 19. päivä, Oulussa 20. päivä, Rovaniemellä 21. päivä (2 esitystä) ja Mikkelissä 22. päivä lokakuuta 2023.
Balettiryhmän esitykset viimevuoden joulukuussa 2022 olivat niin yleisö- kuin arvostelumenestyksiäkin. ”Ukrainan kansallisbaletti tanssi sodan polvilleen vahvalla Joutsenlammellaan.” (TS 20.12.2022)
“Odotamme innolla toista Suomen kiertuetta. Joulukuun kiertueella suomalaisilta saamamme vastaanotto oli niin lämmin ja sydämellinen, että on suuri ilo palata takaisin Suomeen. Ukrainan sota on luonnollisesti vaikeuttanut toimintaamme, mutta olemme kiitollisia, että kiertue voidaan ja halutaan jo toistamiseen järjestää Suomessa. Tulemme maahanne tanssimaan vapauden ja rauhan puolesta. Tulemme tuomaan toivoa paremmasta tulevaisuudesta. Haluamme esityksellämme mahdollistaa sen, mistä unelmoimme”, sanoo ryhmän balettitanssija Irena Muradova.
Balettiryhmä on kiertänyt kansainvälisillä kiertueilla ympäri Yhdysvaltoja ja Kanadaa, Eurooppaa ja Aasiaa sekä tehnyt menestyksekkäitä kiertueita kotimaassaan Ukrainassa. Joutsenlampi on toteutettu baletin parhaita perinteitä kunnioittaen ja sen mestareiden kuten Natalia Makarovan, Rudolf Nurejevin ja Mihail Baryshnikovin viitoittamalla tiellä.
Odette-Odilen pääroolin Suomen kiertueella tanssii prima ballerina Iryna Khandazhevskaya, joka on kerännyt ylistäviä arvosteluja ympäri maailman. Joutsenlampi-baletin miespääosassa nähdään kansainvälisen tanssikilpailun Ateenassa vuonna 2018 voittanut Aleksey Knyazkov. Baletin lavastukset on räätälöity Ukrainan taitavimpien tekijöiden toimesta ja näyttävistä asusteista vastaavat Odessan ja Kiev National Theatres of Opera and Balletin pukumestarit.
Joutsenlampi on Venäjän keisarikunnassa vuonna 1840 syntyneen säveltäjä Pjotr Tšaikovskin säveltämistä kolmesta baletista – Joutsenlampi, Prinsessa Ruusunen ja Pähkinänsärkijä – ensimmäinen. Huhtikuussa 1876 valmistunut Joutsenlampi on yksi kaikkien aikojen tunnetuimmista ja arvostetuimmista baleteista. Nykypäivänä nähtyjen Joutsenlampi-esitysten koreografia perustuu useimmiten pääbalettimestari Marius Petipan ja balettimestari Lev Ivanovin tekemään nelinäytöksiseen versioon vuodelta 1895. Joutsenlammen Suomen ensi-ilta 17. tammikuuta 1922 oli koko Suomalaisen Oopperan baletin ensimmäinen balettiesitys.
”Taide kuuluu sivistyneen yhteiskunnan ytimeen. Sen merkitys korostuu erityisesti silloin, kun ihmiset ja yhteisöt kohtaavat vaikeuksia. Taide kurottaa kohti tulevaa, se auttaa näkemään toisin, se herättää kuvittelukyvyn ja auttaa näkemään valoa siellä, missä on pimeää. Taide tuo lohtua, sillä toisin näkeminen tuo esiin vaihtoehtoisia tapoja kokea mielekkyyttä ja merkityksellisyyttä elämässä.” (Turun Sanomat / professori Eeva Anttila, 28.4.2020)
“The images produced by artists historicize war’s sick seductiveness while concentrating the mind on past, present, and, ineluctably, future calamity.” (The New Yorker / Peter Schjeldahl, 14.3.2022)
Esitykset klo 19.00. Ovet 1h ennen esitystä. Esityksissä on väliaika. Tapahtuman kesto noin 2,5h.
Lippujen hinnat:
Rivit 1 – 10: 89,90 €
Rivit 11 – 21: 79,90 €
Parvi 69,90 €
Järjestäjä Tiger Production Oy

THE KING OF SWING - WOYTEK MROZEK & THE1ST NEW YORK ORCHESTRA / SIIRTYY
2023-10-22 19:00
Tapahtuma siirtyy vuoteen 2024, konsertin uusi ajankohta Mikaelissa on sunnuntai 28.4.2024 klo 19. Jo ostetut liput käyvät sellaisenaan.
Mikäli haluat palauttaa liput, onnistuu se 22.10. mennessä osoitteessa https://web.lippu.fi/palautus/

Woytek Mrozek & The 1st New York Orchestra saapuu Suomeen ainutlaatuisen ”The King of Swing” -konserttinsa kanssa.
Luvassa on unohtumaton ilta legendaaristen swing-orkestereiden suurimpia hittejä, kuten Benny Goodman, Glenn Miller, Frank Sinatra, Artie Shaw ja Michael Bublé, esitettynä klassisen Big Bandin säestyksellä. Tämä upea esitys on suunnattu niin swing-faneille kuin musiikin romantikoille, ja vie kuulijat ainutlaatuiseen matkaan swing-musiikin maailmaan. Kuullaan muun muassa legendaarisia kappaleita kuten ”Don’t Be That Way”, ”Moonlight Serenade”, ”Petite Fleur”, ”China Boy”, ”American Patrol”, ”Mack the Knife”, ”Tico-Tico”, ”Chattanooga Choo Choo”, ”Pennsylvania 6-5000”, ”Dizzy Fingers”, ”Clarinet Marmalade”, ”What a Wonderful World”, ”Strangers on the Shore”, ”In the Mood”, ”New York-New York”, ”Sweet Georgia Brown” ja ”Sing, Sing, Sing”.
Tule ja nauti ikonisen swing-musiikin kauneudesta ja intohimoisesta esityksestä!
Kesto 2h 15 min, väliaika
Liput:
Peruslippu 42,50 €
Opiskelija ja eläkeläinen 36,00 €
Peruslippu 30,00 € (Rivit 2, 3, 17, 18, 19, 21)

Irina -konserttisalikiertue
2023-10-20 19:00
Irina lähtee harvinaiselle konserttisalikiertueelle
Irina lähtee lokakuussa kuusi paikkakuntaa käsittävälle konserttisalikiertueelle. Konserttien sisältö on suunniteltu konserttisaleja varten ja niissä tullaan kuulemaan tarinallinen läpileikkaus Irinan tuotannosta. Ohjelmisto koostuu lukuisista Irinan hiteistä, sekä tarkasti valikoiduista muista kappaleita.
Urallaan yli tuhat keikkaa tehnyt Irina on tehnyt viimeksi varsinaisen konserttisalikiertueen vuonna 2010. Luvassa on siis harvinainen konserttielämys sen sisällön, sekä esiintymispaikkojen suhteen.
Kesto 2 x 40min (väliaika 20min)
Liput 39,00 €

YONA – Tähtii ei voi omistaa / Peruuntuu
2023-10-19 19:00
Valitettavasti Yona – Tähtii ei voi omistaa -konsertti joudutaan perumaan. Konsertti oli tarkoitus järjestää Mikaelissa 19.10.2023.
Liput on mahdollista palauttaa Lippu.fi sivujen kautta: https://web.lippu.fi/palautus/
Palautus on mahdollista 21.10.2023 asti.
Pahoittelemme konsertin peruuntumisesta aiheutunutta harmia.

Yona lähtee konserttisalikiertueelle lokakuussa
Kotimaisen taidepopin supertähti Yona suuntaa yhtyeineen Suomea halkovalle konserttisalikiertueelle lokakuussa. Yhdeksän kaupungin Tähtii ei voi omistaa -kiertueen liput tulevat myyntiin perjantaina 18.8. klo 10:00. Kiertue kantaa pian julkaistavan uuden kappaleen nimeä.
Mittavan ja taiteellisesti kunnianhimoisen uran tehnyt Yona (oik. Johanna Rasmus) valmistelee parhaillaan yhdeksättä studioalbumiaan. Yona tunnetaan ennakkoluulottomasta tavastaan yhdistellä eri musiikkityylejä ja hänen kappaleilleen on ominaista vahva tunnelataus ja elokuvallisuus.
Yonan ilmaisuvoimaisessa yhtyeessä soittavat Juhani Grönroos (kitara), Juho Kanervo (sello), Antti Kujanpää (koskettimet), Tuomas Timonen (rummut), Antti Kivimäki (basso), Paavo Malmberg (ääni) sekä Jaakko Peltonen (valot).
Kriitikoiden ylistämä, Tapiola Sinfoniettan kanssa tehty, viimeisin albumijulkaisu Uni johon herään palkittiin viime vuonna sekä Kriitikoiden valinta -Emmalla että Teosto-palkinnolla. Albumi oli lisäksi ehdolla arvostetun Pohjoismaiden neuvoston musiikkipalkinnon saajaksi ja esitettiin kokonaisuudessaan loppuunmyydyissä konserteissa ympäri Suomen. Viime vuonna Yona ihastutti myös uusimmalla Vain elämää -kaudella.
Liput 42,00 €
Järjestäjä Loud’n Live Promotions Oy

Stand up- ilta Jacke Björklundin kanssa
2023-10-13 19:00
Satiirin kuningas ja sarkasmin keisari. Hyvät naiset ja herrat, Jacke Björklund!
Kotimaan suosituimpiin stand up -koomikoihin lukeutuva Jacke Björklund jatkaa kiertuettaan suuren kysynnän vuoksi myös syksyllä 2023. Kiertue saapuu Mikkelin Mikaeliin perjantaina 13. lokakuuta.
Huippusuositun koomikon esitykset ovat olleet viime aikoina lähes poikkeuksetta loppuunmyytyjä, joten lippujen hankkimisen suhteen ei kannata aikailla.
Tervetuloa nauramaan Stand up -iltaan Jacke Björklundin kanssa!
Keikan kesto noin 1,5h väliaikoineen
Liput 32.00 €

Aavan meren tuolla puolen – muistoissa Reijo Taipale
2023-10-10 19:00
Reijo Taipaleen laulut ja elämäntarina konserttikiertueelle
Aavan meren tuolla puolen – muistoissa Reijo Taipale
Iskusävelten ja tangon mestarilaulajana ja tulkitsijana tunnettu Reijo Taipale ja hänen laulunsa ovat juurtuneet suomalaisten sydämiin. Rakastetun laulajan matka päättyi muutama vuosi sitten, mutta laulut ja tarina jäivät elämään.
Helmi-maaliskuussa 2023 rakastettu konsertti saa jatkoa ja kiertää Pohjois-Suomessa uudistuneella solistikattauksella. Konserttikiertueen musiikki ja tunnelma ovat käsinkosketeltavia, kun solistit muistelevat suomalaisen syvien rivien tulkkina esiintyneen Reijon elämäntaivalta ja esittävät Reijon muistokkaita iskelmiä eri vuosikymmenten varrelta.
Muistokonsertissa hurmaavat Teemu Roivainen, Leif Lindeman ja Henry Friman. Kapellimestarina nähdään itseoikeutetusti Reijo Taipaleen luottomies ja hänen kanssaan pitkään keikkaillut, Kultaisen Harmonikan mestari Jani Helenius. Musiikista vastaa Heleniuksen juhlaorkesteri. Esitystä elävöittävät taustaprojisointina esitettävät ajan kuvat, mm. Reijon kotialbumin valokuvat.
Reijo Taipale syntyi 9. maaliskuuta 1940 Miehikkälässä ja kuoli 26. huhtikuuta 2019 Helsingissä.
Konsertti on ikärajaton
Liput
Early Bird lippu huhtikuun ajan 37,00 €
Peruslippu 39,00 €
Ryhmät min 20 hlöä: 36,00 €
Järj. Magnum Live

Jokeri pokeri Box - DeLuxe SHOW
2023-10-07 15:00 - 17:00
Lasten ja aikuisten legendaarinen kestosuosikki ja TV:stä tuttu maailmanmestari-taikuri Simo Aalto juhlii kuluvana vuonna 45-vuotista uraansa esiintyvänä taiteilijana. Simo ja avustaja-vaimonsa Kirsti juhlivat merkkipaalua syksyllä 2023 alkavalla mittavalla kuudentoista paikkakunnan Jokeri Pokeri Box DeLuxe-kiertueella.
Kiertue starttaa Simon syntymäkaupungista Oulusta syyskuun puolessa välissä. Tällä kiertueella on ensimmäistä kertaa koskaan mukana Special Guest Star ja tämän viitan harteilleen on saanut Simon oma tytär, vatsastapuhuja Sari Aalto. Sari muistetaan vuoden 2017 Talent Suomi -ohjelman kakkossijastaan sekä lukemattomista videoistaan TikTok -palveluun, jossa hänellä on käsittämättömät yli 5 miljoonaa seuraajaa! Sari tuo tietysti mukanaan Simpanssi-Anssin, joka on hurmannut lapset ja aikuiset keikoilla ympäri Suomen
Uudessa iloisessa showssa on ihmeteltävää koko perheelle. Simo tarjoilee maailman parhaita taikatemppuja ryyditettynä hyväntuulisella lavashowlla. Kolmikon mukaansatempaava esiintyminen takaa, että taikapölyn vaikutus säilyy pitkään, mieli virkistyy ja arjen pyöritys unohtuu. Sanalla sanoen luvassa on laadukasta estradiviihdettä!
Simon omin sanoin: ”Pitkän urani aikana on jo yksi sukupolvi, ysärilapset, kasvanut aikuisiksi ja he tulevat nyt omien lastensa kanssa katsomaan lapsuutensa idolia. Siksi haluan tarjota iloa ja ihmetystä kaikenikäisille.”
Peruslippu 19,50€
Ryhmälippu min 10hlöä 16,00€ / lippu
Narikka on tähän tapahtumaan ilmainen!

Rakuunasoittokunta – Päämajakaupungin kaikuja
2023-10-06 19:00
Konsertti on ylikapellimestari Pasi-Heikki Mikkolan jäähyväiskonsertti hänen siirtyessään reserviin ensi vuoden alussa. Konsertissa kuullaan Mikkolan säveltämiä marsseja ja sovittamia viihdesävelmiä. Solistiksi saapuu laulaja Milana Misic, joka laulaa äitinsä Laila Kinnusen tunnetuimpia lauluja.
Konsertin kesto noin 2,5 tuntia, sisältää väliajan.
Liput 20,00 €
Tulossa myyntiin ma 28.8. klo 9!

Mikkelin kaupunginorkesteri: WASSER LAULUA ETSIMÄSSÄ – Lastenmusiikkikonsertti
2023-10-04 18:00
Säveltäjä ja kapellimestari: Johanna Almark
Ohjaus: Minttu Tamski
Päärooleissa: Eija Ahvo, Sigrid Saartamo ja Janne Sihvo
Kuoro: Mikkelin Päämajakoulun musiikkiluokkien 3. ja 4 luokat (opettaja: Jarmo Hänninen)
Taidemaalari: Sebastian Lindberg
Käsikirjoitus ja sanoitus: Heta Heiskanen
Wasser laulua etsimässä on uusi lasten vesisatukonsertti, joka saa kantaesityksensä Mikkelissä. Johanna Almarkin säveltämä musiikki johdattaa katsojat vedenvartijoiden kylään, jossa Jää-mummi (Eija Ahvo) ja hänen lapsenlapsensa Wasser (Sigrid Saartamo) etsivät Wasserin kadoksissa olevaa laulua. Laulu ei ole löytyäkseen, mutta pulloposti johdattaa Wasseria lähteelle, Saimaalle, mutta myös yllättävän kauas. Musiikki vie tunnelmiltaan klassiseen, kansanmusiikkiin ja jopa afroon Mikkelin kaupunginorkesterin ja lapsikuoron voimalla. Tarkimmat kuulijat löytävät lauluista viittauksia Mikkelistä tuttuihin paikkoihin.
Taiteellista työtä on tukenut The Eric and Wendy Schmidt Fund for Strategic Innovation. Sadun ja musiikin ennakkotestautusta on tehty yhteistyössä ENO Schoolnet ry:n kanssa Joensuussa keväällä 2023. Lisäksi yhteistyössä on toiminut Itä-Suomen yliopiston luonnonvarahallinnan professori Irmeli Mustalahti WATER-tutkimusyhteisöstä sekä Suomen Vesistösäätiö ja Vesi vanhin voitehista – mitä ihmettä -hanke.
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA 8 € (perhelippu 30 €)
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Kahvio on kiinni keskiviikkona 4.10.
Järjestäjä: Mikkelin kaupunginorkesteri

Suvi Teräsniska – Särkyneiden sydänten tie
2023-09-30 19:00
SUVI TERÄSNISKA LÄHTEE SYKSYLLÄKATTAVALLE KONSERTTISALIKIERTUEELLE
Viime syksynä loppuunmyydyllä Ihmisen poika -kiertueellaan hurmannut, upea SuviTeräsniska lähtee syksyllä kattavalle konserttisalikiertueelle. Särkyneiden sydänten tie nimellä kulkeva kiertue alkaa 29. syyskuuta Varkaudesta ja päättyy 5. Marraskuuta Säkylään. Liput kiertueen konsertteihin ovat nyt myynnissä. Katso tarkemmat paikkakuntakohtaiset konsertti- ja lipunmyyntitiedot osoitteesta: warnermusiclive.fi/suviterasniska
-Olen laulanut rakkaudesta ja ihmissuhteista läpi urani. Nyt halusin tehdä illan, jonka aikana hoidetaan särkyneitä sydämiä ja lauletaan tarinoita rakastamisen vaikeudesta. Esitän konsertissa omia tuttuja biisejä vuosien varrelta. Lisäksi kuullaan julkaisemattomia lauluja tulevalta albumilta. Mausteena pari minulle tärkeää lainabiisiä oman elämäni soundtrackilta. Lämpimästi tervetuloa konserttiin, Suvi kuvailee tulevaa kiertuetta.
Liput alk. 39,50€
Kesto noin 2h sisältäen väliajan
Katso tarkemmat paikkakuntakohtaiset konsertti- ja lipunmyyntitiedot osoitteesta:
www.warnermusiclive.fi/suviterasniska
Järj. Warner Music Live

Mikkelin kaupunginorkesteri: PEER GYNT
2023-09-28 18:00
Erkki Lasonpalo, kapellimestari
Lilja Haatainen, viulu
Giuseppe Verdi: La forza del destino -alkusoitto
Max Bruch: Skottilainen fantasia viululle ja orkesterille op. 46
Edvard Grieg: Peer Gynt sarjat nro 1 & 2
Syksyn keskellä Mikkelissä on tarjolla upea spektaakkeli, kun kaupunginorkesteri yhdistää voimansa Sinfoniaorkesteri Vivon kanssa päätä huimaavan ohjelman parissa.
Vuonna 1874 norjalainen näytelmäkirjailija Henrik Ibsen tilasi maanmieheltään, säveltäjä Edvard Griegiltä musiikin Peer Gynt -näytelmäänsä. Loppu on historiaa: sävellys sisältää tunnetuimpia melodioita klassisen musiikin maailmassa. Säveltäjä muokkasi myöhemmin näyttämömusiikin pohjalta kaksi orkesterisarjaa, jotka ovat saaneet sittemmin huiman suosion. Tarjolla on hurjaa dramatiikkaa, mutta myös elegistä lyyrisyyttä, siis kansallisromantiikkaa parhaimmillaan.
Viulisti Lilja Haatainen on hämmästyttänyt musiikkimaailmaa viime vuosina. Vasta 12-vuotiaalla viulun huippulahjakkuudella on jo useampi viulukilpailuvoitto ja esiintymisiä ammattiorkesterien solistina niin kotimaassa kuin ulkomaillakin. Nyt Haatainen tarttuu Max Bruchin skotlantilaisista kansanlauluista ammentavaan Skottilaiseen fantasiaan viululle ja orkesterille.
Lisätään alkupalaksi vielä Giuseppe Verdin alkusoitto La forza del destino -oopperasta, niin luvassa on takuulla ikimuistoinen konsertti-ilta. Vivon taiteellinen johtaja ja Mikkelin kaupunginorkesterin pääkapellimestari Erkki Lasonpalo luotsaa joukkojaan tässä dramaattisessa ohjelmassa.
LIPUT: 30 € / 27 € / 12 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri yhteistyössä Sinfoniaorkesteri Vivon kanssa

Design Market Mikkeli 23.-24.9.2023
2023-09-24 10:00 - 17:00, 2023-09-23 14:00 - 17:00
Design Market Mikkeli 23.-24.9.2023 Mikaelissa
Suosittu kotimaisen designin myyntitapahtuma Design Market Mikkeli järjestetään la-su 23-24.9.23. Tapahtumassa on esillä kotimaisen muotoilun vakiintuneita brändejä sekä joukko uusia tulokkaita. Myyntitapahtumaan yleisöllä on vapaa pääsy.
Ovet ovat avoinna la 14-21 ja su 10-16
Lue lisää tapahtumasta täältä.
Konsertti, dinner ja brunssi osana tapahtumaa
Tänä vuonna meillä on hieno kokonaisuus yhteistyössä konsertti- ja tapahtumatalo Mikaelin ja Serviinin kanssa. Ovet aukeavat lauantaina klo 14.00 ja osana tapahtumaa Konserttitalo Mikaelissa esiintyy yksi Suomen tuoreista eturivin artisteista: Viivi! Konsertti on klo 18, Mikaelin ravintola on avoinna koko tapahtuman ajan ja tortillabuffet on tarjolla la klo 16-20.30. Ovet sulkeutuvat klo 21.00. Sunnuntaina Design Market on avoinna klo 10-16. Mikaelin ravintolassa on tarjolla brunssi ja livemusiikkia.
Lauantai
Tortillabuffet
klo 16-20.30
Herkullinen ja runsas tortillabufee
Saatavilla myös gluteeniton ja kasvisversio.
Menun sisältö saattaa vaihdella saatavuuden mukaan.
Hinta paikanpäällä ostettuna 24,50 €.
Menu
Värikkäitä punajuuri- ja porkkanatortillalettuja
Vehnätortillalettuja
Gluteenitttomia tortillalettuja
Guacamolea
Creme fraichea
Salsaa
Coleslawta
Rapeaa salaattia
Pikkelöityä punasipulia
Tomaattia
Jalapenoja
Kurkkua
Tacoja
Lämpimänä
Cajun paahdettua kanaa L,G
Mustapapu- paprikapaistosta L,G
Mausteista nyhtöpossua L,G
Sunnuntai
Brunssi
Klo 11-14
Runsas sunnuntaibrunssi nautittavaksi desing markettiin tutustumisen yhteydessä.
Hinta 16,00
Brunssi
Rapeita salaatteja ja kurkkua M, G
Caesar- kastiketta L, G
Talon salaatinkastiketta M, G
Pikkelöityä punasipulia M, G
Mini luumutomatteja M, G
Hedelmiä M, G
Leipäkrutonkeja M
Marinoituja kauden kasviksia M, G
Talon loimulohta ja creme fraiche- kastiketta L, G
Kotimaisia juustoja ja tyrni- omenahilloa L
Leikkeleitä M, G
Ranskalaista kinkkupiirasta – Quiche Lorraine L
Marjasmoothie L, G
Vihersmoothie M, G
Lämpimät
Vuohenjuusto- perunamunakasta VL, G
Maalaismakkaroita L, G
Talon leipää L
Maustettua tuorejuustoa L, G
Jälkiruoka lajitelma

VIIVI | myynnissä myös show&dinner -liput
2023-09-23 18:00
VIIVI on 2020 debytoinut artisti, joka teki läpimurron vuonna 2021. Emma Gaalassa Vuoden tulokkaana palkittu tähti aloitti albumikiertueensa kesällä 2022 esiintyen valtaville yleisöille Suomen suurimmilla festivaaleilla.
Viime vuoden maaliskuussa julkaistu, ennätyksiä rikkonut ja platinaa striimannut debyyttilevy Parisuhdehautausmaa nousi Suomen virallisen albumilistan ykköseksi ja toi artistille yhteensä viisi Emma-ehdokkuutta. Läpimurtoartistin kappaleet USA, Lääke ja Hyväuskoinen ovat rikkoneet kulta- ja platinarajoja sekä viihtyneet lukuisia viikkoja radioiden soitetuimpien biisien joukossa. Viime lokakuussa VIIVI julkaisi dueton Robin Packalenin kanssa ja Ihana kipu teki suomalaista musiikkihistoriaa heti julkaisupäivänään rikkoen tämän vuosikymmenen päiväkohtaisen striimiennätyksen keräten yli 341 000 kuuntelukertaa Spotifyssa yhden vuorokauden aikana.
Konsertin kesto arviolta noin 45-60min, ei väliaikaa.
Samaan aikaan Mikaelissa Design Market. Suositussa designin myyntitapahtumassa on esillä kotimaisen muotoilun vakiintuneita brändejä sekä joukko uusia tulokkaita. Myyntitapahtumaan on yleisöllä vapaa pääsy ja se alkaa lauantaina 23.9. klo 14 ja kestää vielä konsertin jälkeenkin klo 21 saakka sekä seuraavana päivänä klo 10-16.
Lue lisää täältä!
LIPUT
Peruslippu 24,50€
Show&dinner 47,50 €
Tortillabufee à la Mikaeli
Lauantaina klo 16-20.30
Herkullinen ja runsas tortillabufee
Saatavilla myös gluteeniton ja kasvisversio.
Menun sisältö saattaa vaihdella saatavuuden mukaan.
Menu
Värikkäitä punajuuri- ja porkkanatortillalettuja
Vehnätortillalettuja
Gluteenitttomia tortillalettuja
Guacamolea
Creme fraichea
Salsaa
Coleslawta
Rapeaa salaattia
Pikkelöityä punasipulia
Tomaattia
Jalapenoja
Kurkkua
Tacoja
Lämpimänä
Cajun paahdettua kanaa L,G
Mustapapu- paprikapaistosta L,G
Mausteista nyhtöpossua L,G
Show&dinner -lippu sisältää noutopöytäbufeen, joka on tarjolla La 23.9.2023 klo 16-20.30 välisenä aikana.
Lippu ei sisällä pöytävarausta ravintolaan.
Voitte nauttia bufeen teille sopivaan aikaan klo 16-20.30 välillä.
Ravintola palvelee myös raikkaiden virvoikkeiden kera.
Ruokailun hinta (sisältyy Show&dinner -lippuun)
Peruslipun kanssa 22,00 € (myynnissä 16.6.-22.9.)
Show&dinner liput ovat myynnissä ennakkoon perjantaihin 22.9. saakka.
Tapahtumapäivänä lauantaina 23.9. ruokailun voi ostaa paikan päällä ravintolasta hintaan 24,50 €.
Pidätämme oikeudet muutoksiin.

Mikkelin kaupunginorkesteri: SAIMAA SINFONIETTA – REINILÄISITTÄIN
2023-09-22 19:00
Erkki Lasonpalo, kapellimestari
József Balog, piano
Antonín Dvořák: Legendat op.59, nro 1-4
Richard Strauss: Burleski pianolle ja orkesterille
Robert Schumann: Sinfonia nro 3 Es-duuri “Reiniläinen”
Saimaa Sinfonietan syyskauden ensimmäinen konsertti on romantiikan klassikoita pullollaan. Kapellimestari Erkki Lasonpalon johdolla päästään nauttimaan 1800-luvun musiikista kukkeimmillaan.
Richard Strauss kamppaili nuorena miehenä pianolle ja orkesterille säveltämänsä teoksen, Scherzo d-mollissa, kanssa. Teos todettiin teknisesti liian haastavaksi ja monimutkaiseksi, ja Strauss ohjasi tarmonsa muualle. Esiteltyään teoksen pianovirtuoosi Eugen d’Albertille, tämä ehdotti siihen muutoksia ja muokkauksen jälkeen teos sai myös uuden nimen, Burleski. Ajan myötä sävellyksestä tuli Straussin suosituimpia sävellyksiä, joka kuului myös hänen omiin suosikkeihinsa tuotannossaan. Unkarilaisen huippupianistin József Balogin taituruus pääsee loistamaan tämän teknisesti haastavan, mutta hurmaavan teoksen parissa.
Robert Schumannin Sinfonia nro. 3 ”Reiniläinen” sai innoituksensa säveltäjän Reininmaalle tekemän matkan jälkeen. Alueen luonto ja erityisesti Kölnin katedraali tekivät vaikutuksen romantikkosäveltäjään ja niinpä Schumann sävelsi varsin lyhyessä ajassa uuden sinfoniansa suuren inspiraation vallassa. Viisiosainen teos on romanttista orkesterisointia vaikuttavimmillaan ja värikkäimmillään, jossa on myös Beethovenin vaikutus vahvasti kuultavissa.
Tunnelmallisen ohjelman täydentää Antonín Dvořákin Legendat -sarjan neljä ensimmäistä osaa, joissa liikutaan syvällisen mietiskelevissä tunnelmissa rikkaan orkestroinnin sävyttämänä.
LIPUT (Mikaelin konsertti): 30 € / 27 € / 12 €
HINTA S-ETUKORTILLA: 27 € / 25 € / 10 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri
